3. juni - 2. juli 2017 Tanja Nellemann Poulsen - VK Samtidskunst 2017-2018 - Udstillinger / Events - vestjyllandskunstpavillon
3. juni - 2. juli 2017
Soloudstilling med billedkunstner Tanja Nellemann Poulsen
Fernisering lørdag den 3. juni kl. 14.00-16.00
hvor arrangør vil være til stede.
Udstillingen er anbefalet af Kunsten.nu
Tanja Nellemann Poulsen vil blandt andet præsentere Vestjylland Kunstpavillons gæster for den tekstbaserede billedkunst.
Hun har lavet stedspecifikke værker til det offentlige rum, udsmykninger, borgerinddragende projekter med børn og unge, der forholder sig til det omkringliggende samfund.
I forbindelse med udstillingen RENTpostFAKTISKT! har Tanja Nellemann arbejdet specifikt til Vestjyllands Kunstpavillon. Hun har været på gentagende besøg i Videbæk, og har fået hjælp til udførslen af en serie værker, bestående af en undertrøje, et forklæde og andre broderede beklædningsgenstande på Seniorstedet.
Vestjyllands Kunstpavillons platform for Samtidskunst har fokus på netop at udvide rammerne for stedet og inddrage det omkringliggende lokalsamfund . Tanja Nellemann har placeret udskårne skilte med erklæringer om sandheden rundt omkring i Videbæk, så også tilfældige forbipasserende har haft glæde af hendes underfundige udsagn.
Tanja Nellemanns billeder er lavet fundne materialer såvel som af ord og tanker. Hendes værker skaber billeder i vores hoveder, når hun får os til at overveje hvordan det ser ud, når man gradbøjer sandheden. Det er et seriøst fantasifuldt univers der handler om vores politiske verden i mødet med det praktiske daglige liv og Nellemann arbejder med lige dele humoristisk sans og alvor i forhold til den postulerede virkelig.
Tanja Nellemanns arbejde er aktuelt, hendes afvæbnende strategi for at italesætte vigtige samfundspolitiske emner er helt i tråd med ønsket om at formidle vedkommende kunst via direkte personlige møder.
Cand.public Martine Mengers har skrevet teksten Sandheden har fået nye klæder, til udstillingen.